CELEX: 62015CN0269
Language: hr
Date: 2015-06-08 00:00:00
Title: Predmet C-269/15: Zahtjev za prethodnu odluku koji je 8. lipnja 2015. uputio Hof van Cassatie (Belgija) – Rijksdienst voor Pensioenen protiv Willem Hoogstad; druga stranka u postupku: Rijksinstituut voor ziekte- en invaliditeitsverzekering

7.9.2015   
            
            
               HR
            
            
               Službeni list Europske unije
            
            
               C 294/26
            
         Zahtjev za prethodnu odluku koji je 8. lipnja 2015. uputio Hof van Cassatie (Belgija) – Rijksdienst voor Pensioenen protiv Willem Hoogstad; druga stranka u postupku: Rijksinstituut voor ziekte- en invaliditeitsverzekering
   (Predmet C-269/15)
   (2015/C 294/32)
   Jezik postupka: nizozemski
   
      Sud koji je uputio zahtjev
   
   Hof van Cassatie
   
      Stranke glavnog postupka
   
   
      Žalitelj u kasacijskom postupku: Rijksdienst voor Pensioenen
   
      Druga stranka u kasacijskom postupku: Willem Hoogstad
   
      Druga stranka u postupku: Rijksinstituut voor ziekte- en invaliditeitsverzekering
   
      Prethodno pitanje
   
   Treba li članak 13. stavak 1. Uredbe Vijeća (EEZ) br. 1408/71 (1) od 14. lipnja 1971. o primjeni sustava socijalne sigurnosti na zaposlene osobe i njihove obitelji koji se kreću unutar Zajednice tumačiti na način da se protivi ubiranju doprinosa – primjerice odbitka izvršenoga u skladu s člankom 191. stavkom 1. točkom 7. Pročišćenog teksta Zakona od 14. srpnja 1994. o obveznom zdravstvenom osiguranju i naknadama i doprinosa solidarnosti u skladu s člankom 68. Zakona od 30. ožujka 1994. o socijalnom osiguranju – na davanja belgijskih sustava dodatnog mirovinskog osiguranja, a koji nisu zakonodavstvo u smislu članka 1. točke (j) stavka 1. te uredbe, ako se spomenuta davanja duguju ovlašteniku prava koji nema prebivalište u Belgiji i skladu s člankom 13. stavkom 2. točkom (f) navedene uredbe pripada sustavu socijalne sigurnosti države članice u kojoj ima prebivalište?
   
      (1)  SL L 149, str. 2. (SL, posebno izdanje na hrvatskom jeziku, poglavlje 5., svezak 5., str. 7.)